Diari Oficial de la Generalitat Valenciana


Sumari del DOGV 6921, del 12-12-2012 (2012/11986)

RESOLUCIÓ d'11 de setembre de 2011, de la Direcció General d'Energia, per la qual s'atorga autorització administrativa per a la construcció de la nova línia elèctrica subterrània a 220 kV, simple circuit, d'entrada/eixida en la ST Parc de Capçalera des de la línia elèctrica ST la Font de Sant Lluís-ST Beniferri, en el terme municipal de València, província de València, s'aprova el projecte tècnic d'execució i es declara, en concret, la seua utilitat pública (ATLINE/2010/505/46).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6921

Data del DOGV
:   12-12-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/11925


Data del document
:   11-12-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ d'11 de setembre de 2011, de la Direcció General d'Energia, per la qual s'atorga autorització administrativa per a la construcció de la nova línia elèctrica subterrània a 220 kV, simple circuit, d'entrada/eixida en la ST Parc de Capçalera des de la línia elèctrica ST la Font de Sant Lluís-ST Beniferri, en el terme municipal de València, província de València, s'aprova el projecte tècnic d'execució i es declara, en concret, la seua utilitat pública (ATLINE/2010/505/46). [2012/11985]  
Vista la sol·licitud presentada per Red Eléctrica de España, SAU, domiciliada als efectes de notificacions al c/ Ribera de Axpe, núm. 5, 48843 Erandio (Biscaia), amb data 21 de setembre de 2010, davant del Servici Territorial d'Energia de València, per la qual sol·licita la concessió d'autorització administrativa per a la construcció de la nova línia elèctrica subterrània a 220 kV, simple circuit, d'entrada/eixida en la ST Parc de Capçalera des de la línia elèctrica ST la Font de Sant Lluís-ST Beniferri, en el terme municipal de València, província de València, s'aprove el projecte tècnic d'execució i es declare, en concret, la seua utilitat pública (ATLINE/2010/505/46).  
A la mencionada sol·licitud, s'adjunta el projecte tècnic de la instal·lació esmentada, firmat pel tècnic competent.  
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, un informe a fi de consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.   
  
A este efecte, amb data 27 de gener de 2011 es va registrar en este òrgan directiu l'informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a la instal·lació projectada, en vista del document de Planificació dels Sectors d'Electricitat i Gas 2008-2016, aprovat per Acord del Consell de Ministres de 30 de maig de 2008, als efectes previstos en l'article 36.3 de la Llei 54/1997, de 27 de novembre, i l'article 114 del Reial Decret 1955/2000, d'1 de desembre.  
Resultant que va ser realitzada la informació pública de la mencionada sol·licitud en el Diari Oficial de la Comunitat Valenciana del dia 19 de gener de 2011, en el Butlletí Oficial de la Província de València de 14 de gener de 2011, en el diari Las Provincias de 5 de gener de 2011 i en el tauler d'anuncis de l'Ajuntament de València, únic municipi afectat pel projecte, i es complementa, posteriorment, per mitjà d'anuncis en el Diari Oficial de la Comunitat Valenciana del dia 24 de febrer de 2011, en el Butlletí Oficial de la Província de València de 2 de març de 2011, en el diari Las Provincias d'1 de març de 2011 i en el tauler d'anuncis de l'Ajuntament de València, als efectes previstos en l'article 9 del Decret 88/2005, de 29 d'abril, en l'article 144 del Reial Decret 1955/2000, d'1 de desembre, en l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Resultant que, de conformitat al que establix l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Resultant que, de conformitat amb el mencionat Decret 88/2005, de 29 d'abril, es va traslladar a l'Ajuntament de València de la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, a efectes de prestar-ne la conformitat o l'oposició, i simultàniament es va traslladar al referit Ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, els dos de Mesures Fiscals, de Gestió Administrativa i Financera i d'Organització de la Generalitat, on se sol·licita un informe sobre l'adaptació del projecte al planejament urbanístic que siga aplicable.  
  
L'Ajuntament de València va contestar manifestant que, després de l'examen de la documentació aportada, han sigut consultats els servicis municipals corresponents, i s'assenyalen aquells que no han informat en el termini, tots els que han contestat en sentit favorable, sense haver oposat inconvenient o cap observació, i tots aquells altres Servicis que han informat amb condicions específics a la instal·lació projectada.  
Del mencionat informe s'ha donat trasllat a l'empresa sol·licitant, que va manifestar la seua conformitat amb el contingut de les condicions referides, amb indicació que seran tinguts en compte, igual que per a qualsevol altre servici, i es reposa en cas d'estar afectats amb la supervisió dels tècnics municipals que es considere.  
Del referit escrit es va traslladar a l'Ajuntament de València, i s'han pronunciat alguns dels servicis municipals que es ratifiquen en els seus mateixos informes anteriors.  
Resultant que d'acord amb el que establix el Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi de que emeteren, si procedia, els oportuns condicionats, concretament als següents:  
  
Telefónica de España, SAU, manifesta la conformitat a l'execució dels treballs, amb les condicions genèriques que es contenen en l'informe emés.  
Servici del Cicle Integral de l'Aigua de l'Ajuntament de València manifesta per part de la Secció d'Aigües la no-afecció dels treballs projectats a les actuals xarxes de proveïment de la ciutat, si bé si hi ha afecció a les xarxes planificades segons arrepleguen els documents de revisió del Pla General d'Ordenació Urbana en tramitació, i s'assenyala la necessària identificació de la línia a executar sobre el terreny, amb un farciment de rasa preferentment amb llasts, diferent del mateix formigó que configure el prisma de la línia en qüestió. Per part de la Secció de Planificació i Projectes s'emet un informe favorable, on es manifesta la necessitat de coordinació de les actuacions.  
  
Traslladats els informes contestats a l'empresa sol·licitant, en què es manifesta la conformitat amb estos.   
Resultant que el Servici Territorial d'Energia de València ha informat favorablement sobre la instal·lació sol·licitada.  
Resultant que figura en l'expedient una còpia de la resolució emesa amb data 11 de juny de 2012, pel director general d'Avaluació Ambiental i Territorial de la Conselleria d'Infraestructures, Territori i Medi Ambient, per mitjà de la qual s'estima acceptable, als efectes ambientals únicament, i sense perjuí de l'obtenció prèvia de les autoritzacions sectorials que hi siguen aplicables, el projecte d'execució de la nova subestació transformadora de 220/20 kV denominada ST Parc de Capçalera, i la seua línia de connexió entrada/eixida en la mateixa des de la línia 220 kV la Font de San Lluís-Beniferri, promogut per Red Eléctrica de España, SAU, i Iberdrola Distribución Eléctrica, SAU, en el terme municipal de València, província de València, sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha a l'expedient, i amb les condicions que es recullen en la part dispositiva de la present resolució.   
  
Resultant que el projecte presentat disposa entre la seua documentació dels plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Atés que la sol·licitud i la documentació adjunta té una definició i concreció de les característiques tècniques que garantixen la màxima seguretat i la millor funcionalitat de la instal·lació projectada, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar-les adequadament.  
Considerant que d'acord amb la sol·licitud i el projecte presentat la finalitat que perseguix la instal·lació sol·licitada està motivada per l'elevada càrrega i la ubicació perifèrica en què estan actualment les distintes subestacions elèctriques que alimenten la ciutat de València, unit a les necessitats de subministrament conseqüència de l'increment de la demanda, la qual cosa fa necessària esta línia -junt amb la futura instal·lació de la ST Parc de Capçalera- a fi d'acostar la potència als centres de consum, obtindre el nivell màxim de seguretat i qualitat per al proveïment de la demanda existent i reduir les pèrdues de transport i distribució, i millorar així l'eficiència energètica d'estes dos activitats.   
  
Considerant d'aplicació el que establixen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
Considerant que la present instal·lació a l'estar radicada íntegrament en territori de la Comunitat Valenciana, i no estar enquadrada dins de les previstes en l'article 3.2.a) de la Llei 54/1997, de 27 de novembre, del Sector Elèctric, que corresponen a l'Administració General de l'Estat, la Generalitat Valenciana és la competent per a la tramitació i l'autorització.  
Considerant que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Considerant que esta Direcció General és competent per a la resolució del present expedient, d'acord amb el que establix l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre, concordat amb l'article 4.1.a) del Decret 88/2005, de 29 d'abril.  
Esta Direcció General d'Energia resol:  
  
Primer  
Atorgar a Red Eléctrica de España, SAU, autorització administrativa per a la construcció de la nova línia subterrània de transport secundari d'energia elèctrica a 220 kV, simple circuit, d'entrada/eixida en la ST Parc de Capçalera des de la línia elèctrica ST la Font de Sant Lluís-ST Beniferri, en el terme municipal de València, província de València, i les característiques tècniques principals, de la qual són les següents:  
  
- Traçat:  
El traçat de la línia subterrània té una longitud aproximada de 234 metres corresponents als trams següents:  
Tram entre ST Parc de Capçalera-ST Beniferri que unix la cambra de connexió nord amb la ST Parc de Capçalera, amb una longitud aproximada de 108 metres.  
Tram entre ST la Font de Sant Lluís-ST Parc de Capçalera que unix la cambra de connexió sud amb la ST Parc de Capçalera, amb una longitud aproximada de 76 metres.  
Tram corresponent al traçat de la línia per l'interior de la subestació a través de les eixides i soterranis de la instal·lació, i es fixa per mitjà d'abraçadores fins a la seua arribada als terminals, amb una longitud aproximada de 50 metres.  
- Característiques:  
Tensió nominal: 220 kV (categoria especial).  
Freqüència: 50 Hz.  
Tipologia constructiva: subterrània.  
Nombre de circuits: dos (un per cada rasa).  
Nombre de conductors per fase: U.  
Conductors: cable d'aïllament sec, amb secció 1x2000 mm² de coure, aïllament XLPE - PE.   
Les cambres de connexió ja executades i instal·lades són prefabricades.  
Un cable de comunicacions per fibra òptica, entubat en quadritub, tipus OSGZ1.  
Terminals de connexió, tipus GIS, es disposarà d'un terminal unipolar per fase, de tipus interior, endollable a la cel·la de SF6 en el GIS de la ST Parc de Capçalera.  
Les preses de terra de les pantalles es realitzarà per mitjà del sistema Single Point. La connexió a terra serà directa en l'extrem dels terminals GIS i a través de descarregadors en l'extrem de les connexions.  
  
Obra civil: la rasa és de dimensions, 1 m d'amplària i 1,6 m de profunditat, amb formigó HM-20/B/20, llevat que els encreuaments amb altres servicis auxiliars o circumstàncies del terreny obliguen a més profunditat. S'instal·larà una terna de tubs amb diàmetre exterior 250 mm en portell, i la distància entre ternes és d'1 m.  
- Pressupost: sis-cents setanta-tres mil noranta-tres euros (673.093,00 €).  
  
Segon  
Aprovar el projecte d'execució, firmat pel tècnic competent, per a la construcció de la instal·lació esmentada en el punt primer de la present resolució.  
La present autorització i aprovació de projecte està sotmesa a les condicions següents:  
a) Conforme el títol VI de la Llei 54/1997, de 27 de novembre, l'atorgament es fa sense perjudici de les concessions i les autoritzacions que calguen, d'acord amb altres disposicions que siguen aplicables i en especial les relatives a l'ordenació de territori i al mediambient.  
  
b) Les instal·lacions hauran d'executar-se segons el projecte aprovat. En cas de que siga necesari introduir-hi modificacions respecte de la documentació presentada, el titular d'esta autorització haurà de sol·licitar a esta Direcció General la corresponent aprovació.  
c) El termini d'execució de l'obra serà de trenta-sis mesos a comptar des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del termini mencionat, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'este òrgan directiu.   
d) El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, que acreditarà que és de conformitat amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
e) L'Administració deixarà sense efecte la present resolució en qualsevol moment en què observe l'incompliment de les condicions imposades en esta.   
f) Les d'orde mediambiental establides en la declaració d'impacte ambiental, d'11 de juny de 2012, del director general d'Avaluació Ambiental i Territorial de la Conselleria d'Infraestructures, Territori i Medi Ambient següents:  
1. Si es produïx qualsevol troballa d'índole arqueològica o paleontològica durant les obres, es paralitzaran estes i es comunicarà a l'administració competent.  
2. Hauran d'adoptar-se les condicions fixades en l'estudi d'integració paisatgística que acompanya al projecte, d'acord amb el contingut de l'informe de 10 de gener de 2011, del Servici de Paisatge.  
3. El tractament dels exemplars arboris existents en la parcel·la de la subestació transformadora es coordinarà amb el departament municipal competent.  
4. S'adoptaran els aspectes regulats en el Reial Decret 795/2010, de 16 de juny, en relació a l'ús de gasos fluorats en la subestació transformadora.  
5. A la posada en marxa de la instal·lació, es realitzaran els mesuraments a l'efecte de comprovar les estimacions incloses en l'estudi d'impacte ambiental i en el projecte relatives a emissions sonores (auditoria acústica) i camps electromagnètics i el compliment dels valors establits en la normativa aplicable. Els resultats s'acompanyaran de les condicions de funcionament de la subestació (equips en funcionament, grau de càrrega, horari, etc.).  
6. Les accions incloses en el Programa de Vigilància Ambiental hauran de documentar-se, als efectes d'acreditar l'adopció i l'execució de les mesures preventives i correctores proposada i la comprovació de la seua eficàcia.  
7. Qualsevol modificació o ampliació del projecte presentat, hauran de ser comunicades a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Declarar, en concret, la utilitat pública per a l'establiment de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció les finques particulars, incloses en la relació de l'annex I, amb l'abast i els efectes previstos en l'article 56 de la Llei 54/1997, de 27 de novembre, i els articles 157.1, 158, 159, 160 i 162.3 del Reial Decret 1955/2000, d'1 de desembre.  
  
Quart   
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 11 setembre de 2012.- El director general d'Energia: Antonio Cejalvo Lapeña  
  
ANNEX I   
  
Relació de béns i drets afectats del projecte: línia elèctrica subterrània a 220 kV, simple circuit,  
 d'entrada/eixida en la ST Parc de Capçalera des de la línia elèctrica ST la Font de Sant Lluís-ST Beniferri. Terme municipal de València, província de València  
  
  
  
  
\* \* \* \* \* \* \* \* \*   
  
ANEXO I   
  
Relación de Bienes y Derechos Afectados del proyecto: Línea eléctrica subterránea a 220 kV, simple circuito,   
de entrada/salida en la ST Parque de Cabecera desde la línea eléctrica ST Fuente San Luis-ST Beniferri. Término municipal de Valencia, provincia de Valencia.  
  
